Perez pronk in SingapoerSergio Perez was die beste renjaer in Singapoer se strate. Foto Mohd Rasfan/AFP. Dit was ongetwyfeld Sergio Perez se dag in die strate van Singapoer. Die Mexikaanse renjaer het ŉ baie goeie aanloop tot die wedren geniet – hy het sommer kort ná die wegspring reeds vir Charles Leclerc verbygesteek – terwyl hy onder moeilike omstandighede dinge uitstekend agter die stuur van sy Red Bull-motor beheer het. ŉ Rits veiligheidsmotors het saam met die nat toestande die wedren van sy momentum beroof, terwyl Yuki Tsunoda, Esteban Ocon, Alexander Albon, Fernando Alonso, Nicholas Latifi en Zhou Guanyou ook tussendeur die aftog moes blaas. Max Verstappen het sy vroeë kans om die kampioenskaptitel in die oes deur sy vingers laat glip. Die geskiedenisboeke sal aanteken dat die Nederlander uiteindelik sewende klaargemaak het, maar hy het goed teruggeveg nadat hy op ŉ stadium heel laaste was. Big lock up from Verstappen at the final restart ????#SingaporeGP #F1 pic.twitter.com/5wgMm1O8Kb — Formula 1 (@F1) October 2, 2022 Maar tussen al die drama deur was Perez so standvastig soos die Rots van Gibraltar. Hy het die druk goed hanteer en hy het die tweestryd met Leclerc laat in die wedren gewen. Hoewel wedrenbeamptes hom vir ŉ moontlike veiligheidsmotor-oortreding wil ondersoek, was hy 7,5 sekondes vinniger as Leclerc in die tweede plek. “Dit was die beste wedren van jou loopbaan,” het ŉ opgewonde Christian Horner oor die Red Bull-spanradio gesê. Perez het ná die wedren met Horner se raakvat ontleding saamgestem. “Dit was inderdaad my beste poging nóg en ek is baie tevrede met die wyse waarop ek dinge beheer het. Die adrenalien het behoorlik deur my are gebruis en ek het eers ná die tyd besef hoe spannend die laaste gedeelte van die wedren was. Ek het egter my bes gedoen om te wen.” Hoewel hy kennis dra van die ondersoek, is hy onseker wat hy presies verkeerd gedoen het. “Die spanbestuur het gevra om my voorsprong te vergroot en dit is presies wat ek gedoen het.” The Singapore streets belong to @SChecoPerez ???? pic.twitter.com/NCkHbrp6p2 — Oracle Red Bull Racing (@redbullracing) October 2, 2022 Uitslae: Jaerspunteleer: Vervaardigerspunteleer: